ДЖБРАГ1ИЛ Г1АБДУЛХАЛИКЪОВАСЕ.

гьавураб къо баркун хъвараб.

Джабраг1ил г1умруги г1елмуги цолъун,

Г1едег1ун ралъдахъе чвахана сонал,

Чилъиялъул рачел щулаго къараб,

Кьодул сак1азулъан ана парахат.

Кьодасан хьвадулеб халкъул г1аламалъ,

Г1емерал" щуйилал" чвахуе лъурал,

Къадруги, къо-ассги къалмикьан араб,

Кьуруги, мег1ерги квегъизе к1вараб.

Дур чвахи бук1ана байбихьуда

Иццул лъимг1ан бацц1ад араб лъимерлъи,

Цинги лъар, хадуб г1ор гьалаг чвахулеб,

Г1ат1идаб ралъдалъе жиб г1едег1араб.

Цин парахат чвахун, цин гьалаг чвахун,

Чан къисмат дандч1вараб г1орул хъудуда,

Хъамуна гьелъ цадахъ кодобе щвараб,

Кинабго ракьалда бац1ц1ад бук1ине.

Лъабкъоялда анц1го дур гургинлъараб

Горазул рахсазда месед биччараб,

Г1акълуги, г1елмуги г1адамазе кьун,

Г1адада биччач1еб г1умрудул чвахи.

Баркула ноябрь дуй г1умру кьураб,

Зах1матал соназул доб рагъул х1асил,

Къисматгун къеркьарал кьварарал сонал,

Сундуйго къуркьич1еб муг1рул хасият

.

Сахлъиги саламги гьоркьоса инч1ел,

Щвайги дуй хадубги халатаб г1умру,

Г1агараз сверун ккун, хъизамгун вохун,

Талих1алъ восарал сверабаз ц1ураб.